費迪南二世 (亞拉岡)

亞拉岡嘅費迪南二世，1479年－1516年係阿拉貢國王。同時係西西里國王，1468年－1516年在位，稱號同樣係費迪南二世；1504年去到1516年亦都做過那不勒斯國王，稱號係費迪南三世。另外佢係卡斯提亞女王伊莎貝拉一世個老公，所以佢都係卡斯提亞國王，1474年－1504年在位，稱號係費迪南五世。

通過同卡斯提亞女王伊莎貝拉一世嘅聯婚，佢成功做咗西班牙統一後嘅第一位國王，仲同老婆聯手建立強大嘅西班牙共主聯邦，為個孫卡洛斯一世開創西班牙帝國打下基礎。另外佢仲派咗哥倫布去航海，結果發現咗美洲呢個新地方。

屋企 
1474年，佢同堂家姐、卡斯提亞公主伊莎貝拉一世聯婚，有七個仔女，其中五個成年：
 伊莎貝拉，曾經畀人立為阿斯圖里亞斯親王。先嫁葡萄牙王子阿方索，之後改嫁葡萄牙國王文路爾一世，之後難產而死，個仔亦無耐走咗
 一個仔，早死
 阿斯圖里亞斯親王環，本身係王儲，同瑪嘉烈訂婚，但係早死
 環娜一世，響大佬環死後成為阿斯圖里亞斯女親王，響1504年繼位做卡斯提亞女王，亦繼位做阿拉貢女王。之後嫁畀人稱「靚仔」嘅菲臘一世，生咗卡洛斯一世。因為佢精神有問題，所以長年畀費迪南二世同菲臘一世軟禁
 瑪麗亞，嫁咗畀葡萄牙國王文路爾一世，生咗約昂三世同埋亨理基一世
 一個女，同瑪麗亞係雙胞胎，死產
 嘉芙蓮，先嫁威爾斯親王阿瑟，之後改嫁英王亨利八世，生咗瑪麗一世

1504年伊莎貝拉一世走咗後，佢改娶富辛嘅傑曼妮，兩個人得一個仔：
 芝羅拿親王約昂，出世無耐就夭折

另外，費迪南亦有好幾個私生仔女，如下：
 阿方索·德·亞拉岡，薩拉戈薩總教區大主教
 環娜·德·亞拉岡，嫁咗畀第一代弗亞西公爵波南迪奧·科南迪斯·德法拉斯科ー門多薩
瑪麗亞·伊斯皮蘭薩·德·亞拉岡，修道院院長

卡斯提亞與利昂